  Майя Бывальцева «Ижкарысь лулчеберетэз но туризмез азинтонъя центр» выль муниципал автоном ужъюртлэн кивалтӥсез Денис Утробин луиз. Со сярысь журналистъёслы кар администрацилэн тӧроезлэн мерлыко политикая воштӥсез Дмитрий Чистяков ивортӥз. Адями тунсыкъяськись, тыршись. Со азьын бадӟым ужпумъёс сыло, мон оскисько, ӵошен ми соосты быдэстом. <…> Мынам туж потэ вал, дышетон туризм мед азинскоз шуыса. Ижкаре кыӵе ке бадӟым школа олимпиадаос мед вуозы, бадӟым школа фестивальёс мед ортчылозы Дмитрий Чистяков, Ижкар администрацилэн тӧроезлэн мерлыко политикая воштӥсезАзьвылгес кӧня ке дыр ӵоже Денис Утробин Удмуртиысь лулчеберетъя но туризмъя министрлэн воштӥсез луыса ужаз. Отын ӵапак туризмез азинтон понна кылкутӥз. Ватсалом, Ижкарысь лулчеберетъя но туризмъя центр 1-тӥ пӧсьтолэзьысен ужаны кутскоз. Та дырлы промышленной, тодматон, дышетон но ужлыко маршрутъёсты, визит-центр но сайт кылдытӥзы ни. Туризмез азинтон ужен 12 адями выроз.  Тегъёс: Лулчеберет Туризм Ижкар Удмуртия кивалтӥсьёс  